সম্প্রতি দ্বিতীয়বারের মতো নানা হন চিত্রনায়ক ইলিয়াস কাঞ্চন । গত মঙ্গলবার লন্ডনে বাংলাদেশ সময় দুপুর সাড়ে ৩টায় পুত্র সন্তানের জন্ম দিয়েছেন ইলিয়াস কাঞ্চনের মেয়ে ইশরাত জাহান ইমা। গত ২২ অক্টোবর ছিল ইলিয়াস কাঞ্চনের স্ত্রী জাহানারা কাঞ্চনের ২৫তম মৃত্যুবার্ষিকী। স্ত্রী হারানোর স্মৃতি বিষাদের মেঘ নিয়ে জমেছিল মনে। ঠিক তার একদিন পরেই সাতসাগর তেরো নদীর ওপার থেকে অাসে আনন্দের এই খবর। পরিবারে নতুন সদস্য আসায় উচ্ছ্বসিত ‘বেদের মেয়ে জোছনা’খ্যাত এই নায়ক। নতুন নাতীর নাম রাখা হয়েছে আরশান। ইলিয়াস কাঞ্চনের একমাত্র কন্যা ইমা স্বামী কলিন্স ইসলামকে নিয়ে যুক্তরাজ্যেই স্থায়ীভাবে বাস করেন। ২৮ অক্টোবর রবিবার বাংলাদেশ বিমানের একটি ফ্লাইটে নাতীকে দেখতে যুক্তরাজ্যে পৌছেছেন ইলিয়াস কাঞ্চন। বর্তমানে নাতী-নাতনী ভূবনে বেশ আনন্দঘন ব্যস্ততার মাঝে সময় কাটাচ্ছেন ইলিয়াস কাঞ্চন।